19. ΠΡΟΕΔΡΙΚΟ ΔΙΑΤΑΓΜΑ υπ’ αριθ.462 της 7/11 Νοεμ.1991 (ΦΕΚ Α΄ 171) (Διορθ. σφαλμ. στο ΦΕΚ Α΄7/30-11992) Αξιολόγηση και ενισχυτική διδασκαλία μαθητών Δημοτικού Σχολείου. Έχοντας υπόψη: 1.Τις διατάξεις της παρ.11 του άρθρ.4 και παρ.2 (ια) του άρθρ.24 του Νόμ.1566/1985 «Δομή και λειτουργία της Πρωτοβάθμιας και Δευτεροβάθμιας και άλλες διατάξεις» (ΦΕΚ 167 τ.Α΄) 2.Τις διατάξεις του άρθρ.4 του Νόμ.1824/1988 «Ρύθμιση θεμάτων εκπαιδευτικών και άλλες διατάξεις» (ΦΕΚ 296 τ.Α΄) 3.Την υπ’ αριθ.15/1991 γνωμοδότηση του Παιδαγωγικού Ινστιτούτου. 4.Την υπ’ αριθ.587/1991 γνωμοδότηση του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρ.1-4.-(Καταργήθηκαν από το άρθρ.6 Π.Δ.8/ 1995, ΦΕΚ Α΄3, κατωτ. αριθ.23). Ενισχυτική διδασκαλία Άρθρ.5.-1.Με τον όρο «ενισχυτική διδασκαλία» νοείται η παρακολούθηση από το μαθητή ιδιαίτερου προγράμματος διδασκαλίας στα μαθήματα της Νεοελληνικής Γλώσσας και των Μαθηματικών, όταν κρίνεται από τους διδάσκοντες ότι χρειάζεται επιπλέον διδακτική βοήθεια. 2.Κατά προτεραιότητα παρέχονται προγράμματα ενισχυτικής διδασκαλίας σε μαθητές των τάξεων Α΄ και Β΄, που δεν κατέκτησαν τους βασικούς μηχανισμούς ανάγνωσης, γραφής και αριθμητικού υπολογισμού. 3.Τα τμήματα της ενισχυτικής διδασκαλίας μπορούν να λειτουργούν σε όλη τη διάρκεια του διδακτικού έτους ή για ορισμένο χρονικό διάστημα, ανάλογα με τις ανάγκες και την πρόοδο των μαθητών που τα παρακολουθούν, και γίνονται σε χώρο του σχολείου. 4.Τα τμήματα της ενισχυτικής διδασκαλίας συγκροτούνται από το σύλλογο των διδασκόντων ύστερα από εισήγηση του Διευθυντή του σχολείου, στηριζόμενη στις προτάσεις των δασκάλων των τάξεων, από τις οποίες προέρχονται οι μαθητές που έχουν ανάγκη ενισχυτικής διδασκαλίας. Σελ. 206,14(δ) Τεύχος 1225-Σελ.84 5.Το ημερήσιο πρόγραμμα ενισχυτικής διδασκαλίας καλύπτει, ανάλογα με τις ανάγκες και τον αριθμό των μαθητών που το παρακολουθούν, 1-2 διδακτικές ώρες την ημέρα και μέχρι 6 ώρες την εβδομάδα και παρέχεται κατά ή μετά τη λήξη του ημερησίου ωρολογίου προγράμματος. Στη δεύτερη περίπτωση απαιτείται έγγραφη σύμφωνη γνώμη του γονέα ή κηδεμόνα του μαθητή. 6.Το βασικό κορμό του προγράμματος ενισχυτικής διδασκαλίας κατά μάθημα καταρτίζει το Παιδαγωγικό Ινστιτούτο, το οποίο μεριμνά και για τη συγγραφή, όπου χρειάζεται, βοηθητικών εγχειριδίων. Το ειδικό ωρολόγιο και αναλυτικό πρόγραμμα, ανάλογα με τις μαθησιακές δυσκολίες των μαθητών και τις συνθήκες λειτουργίας των σχολείων, συντάσσεται, εφαρμόζεται, αξιολογείται και αναπροσαρμόζεται με απόφαση του συλλόγου των διδασκόντων έπειτα από σχετική εισήγησή τους και σε συνεργασία με τους Σχολικούς Συμβούλους. 7.Τα τμήματα της ενισχυτικής διδασκαλίας δεν μπορούν να περιλαμβάνουν περισσότερους από 5 κατά μάθημα μαθητές. 32.Γ.β.19 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 8.Στα τμήματα ενισχυτικής διδασκαλίας διδάσκουν ύστερα από πρόταση του συλλόγου των διδασκόντων: α.Εκπαιδευτικοί του ίδιου σχολείου για συμπλήρωση του διδακτικού τους ωραρίου. β.Εκπαιδευτικοί του ίδιου σχολείου με υπερωριακή απασχόληση. γ.Πρόσθετοι εκπαιδευτικοί πρωτοβάθμιας εκπαίδευσης που τυχόν διατίθενται στα πολυθέσια σχολεία. δ.Εκπαιδευτικοί πρωτοβάθμιας εκπαίδευσης με ωριαία αντιμίσθια. 9.Οι διδάσκοντες στα τμήματα ενισχυτικής διδασκαλίας συνεργάζονται συνεχώς με τους διδασκόντες των τάξεων, από τις οποίες προέρχονται οι μαθητές που παρακολουθούν τα προγράμματα ενισχυτικής διδασκαλίας. Στο τέλος του προγράμματος υποβάλλουν στο διευθυντή του σχολείου σχετική έκθεση κατά μάθημα. Οι εκθέσεις αυτές συζητούνται από τον οικείο σύλλογο διδασκόντων κατά το γενικό απολογισμό του εκπαιδευτικού έργου του σχολείου. Αντίγραφο γενικής έκθεσης διαβιβάζεται στην οικεία Διεύθυνση ή Γραφείο Πρωτοβάθμιας εκπαίδευσης καθώς και στο Γραφείο των Σχολικών Συμβούλων. Την ευθύνη σύνταξης και αποστολής της παραπάνω έκθεσης έχει ο Διευθυντής του σχολείου. Άρθρ.6.-1.Από τη δημοσίευση του παρόντος Π.Δ/τος στην Εφημερίδα της Κυβερνήσεως καταργούνται οι παρ.1, 2, 5 και τροποποιείται, σύμφωνα με τις διατάξεις αυτού του Π.Δ/τος , το Β εδάφιο της παρ.3 του άρθρου εβδόμου του Π.Δ.497/81 (ΦΕΚ 134 Α΄). 2.Θέματα που δε ρυθμίζονται από αυτό το Π.Δ/γμα εξακολουθούν να διέπονται από τις κείμενες διατάξεις. 3.Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του Π.Δ/τος  Αντί για τη σελ. 206,15) Σελ. 206,15(α) Τεύχος 1225-Σελ.85 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 32.Γ.β.19 32.Γ.β.19 Εγγραφές, Εξετάσεις, Προγράμματα κλπ. Στοιχειώδους Εκπαίδευσης

[Source: greek_legal_code_raptarchis | Tokens: 4026]